**Kunfehértó Község Polgármesterének**

**ELŐTERJESZTÉSE**

Képviselő-testület 2018. szeptember 26-i ülésére

**a közterületek és ingatlanok tisztántartásáról szóló önkormányzati rendelet módosítása**

**tárgyában**

**Tisztelt Képviselő-testület!**

Kunfehértó Község Önkormányzatának Képviselő-testülete 2017. április 26-án alkotta meg a közterületek és ingatlanok tisztántartásáról szóló 9/2017. (IV.28.) önkormányzati rendeletet. A rendelet az ingatlan használójának kötelezettségeit szabályozza az ingatlanok és közterületek tisztántartására, a közterületek használatára vonatkozóan.

A rendelet alkalmazásában a közösségi együttélés alapvető szabályai megsértésének minősül aki az előírt kötelezettségeket megszegi. A rendelet 17.§-a szabályozza a közösségi együttélés alapvető szabályainak megsértése esetén induló hatósági eljárást.

2018. január 1-jével hatályba lépett az általános közigazgatási rendtartásról szóló 2016. évi CL. törvény, mely egyidejűleg hatályon kívül helyezte a közigazgatási hatósági eljárás szabályairól szóló 2004. évi CLX. törvényt (Ket.)

A rendelet jelenleg hatályos 17.§ (3) bekezdése szerint:

*„(3) Az eljárás lefolytatására a közigazgatási hatósági eljárás és szolgáltatás általános szabályairól szóló 2004. évi CXL. törvény (a továbbiakban: Ket.) szabályait kell alkalmazni.”*

A fentiek alapján a 17.§ (3) bekezdését módosítani szükséges, a hatályos jogszabálynak megfelelően.

Módosítási javaslat:

***„17.§ (3)*** *A közösségi együttélés alapvető szabályait sértő magatartás miatti eljárás során az általános közigazgatási rendtartásról szóló törvény, az elektronikus ügyintézés és bizalmi szolgáltatások általános szabályairól szóló törvény és a közigazgatási szabályszegések szankcióinak átmeneti szabályairól, valamint a közigazgatási eljárásjog reformjával összefüggésben egyes törvények módosításáról és egyes jogszabályok hatályon kívül helyezéséről szóló 2017. évi CLXXIX. törvény rendelkezéseit kell alkalmazni.”*

Kérem a Tisztelt Képviselő-testületet, hogy a rendelet-tervezetet megtárgyalni és azt elfogadni szíveskedjen.

Kunfehértó, 2018. szeptember 10.

Huszár Zoltán

**ELŐZETES HATÁSVIZSGÁLATI LAP**

**Kunfehértó Község Önkormányzatának Képviselő-testülete a közterületek és ingatlanok tisztántartásáról szóló 9/2017. (IV.28.) önkormányzati rendelet módosításához**

a jogalkotásról szóló 2010. évi CXXX. törvény 17.§ (1) bekezdése alapján

A

**Társadalmi, gazdasági, költségvetési hatása:**

nem releváns

**Környezeti, egészségi következménye:**

1. A rendeletben foglaltak végrehajtásának környezetre gyakorolt hatása nincs

**Adminisztratív terheket befolyásoló hatása:**

A tervezetnek adminisztratív terheket befolyásoló hatásai nincsenek.

**Jogszabály megalkotásának szükségessége, elmaradásának várható következménye:**

A hatályos jogszabályoknak való megfelelés, ennek elmaradása az eljárás lefolytatását nem teszi lehetőve.

**Jogszabály alkalmazásához szükséges személyi, szervezeti, tárgyi és pénzügyi feltételek:**

Rendelkezésre állnak, nem jelentenek többletet az eddigiekhez.

**Kunfehértó Község Önkormányzata Képviselő-testületének …/2018. ( IX…..) önkormányzati rendelete**

**a közterületek és ingatlanok tisztántartásáról szóló 9/2017. (IV.28.) önkormányzati rendelet módosításáról**

Kunfehértó Község Önkormányzata Képviselő-testülete az Alaptörvény 32. cikk (1) bekezdés a) pontjában, és a Magyarország helyi önkormányzatairól szóló 2011. évi CLXXXIX. törvény 143. § (4) d) pontjában kapott felhatalmazás alapján, a Magyarország helyi önkormányzatairól szóló 2011. évi CLXXXIX. törvény 8.§ (2) bekezdésében és 13. § (1) bekezdés 5. pontjában meghatározott feladatkörében eljárva Kunfehértó Község Önkormányzata Képviselő-testületének az Önkormányzat Képviselő-testülete és Szervei szervezeti és Működési Szabályzatáról szóló 12/2016, (VI.29.) önkormányzati rendelet 49.§ 1.) pontjában biztosított véleményezési jogkörében eljáró Ügyrendi és Idegenforgalmi Bizottság véleményének kikérésével a következőket rendeli el:

**1. §**

Kunfehértó Község Önkormányzata Képviselő-testületének a közterületek és ingatlanok tisztántartásáról szóló 9/2017. (IV.28.) önkormányzati rendelet ( továbbiakban: Rendelet) 17.§ (3) bekezdése helyébe a következő rendelkezés lép:

***„(3)*** *A közösségi együttélés alapvető szabályait sértő magatartás miatti eljárás során az általános közigazgatási rendtartásról szóló törvény, az elektronikus ügyintézés és bizalmi szolgáltatások általános szabályairól szóló törvény és a közigazgatási szabályszegések szankcióinak átmeneti szabályairól, valamint a közigazgatási eljárásjog reformjával összefüggésben egyes törvények módosításáról és egyes jogszabályok hatályon kívül helyezéséről szóló 2017. évi CLXXIX. törvény rendelkezéseit kell alkalmazni.”*

**2.§**

A rendelet a kihirdetését követő napon lép hatályba, és a hatályba lépését követő napon hatályát veszti.

Kunfehértó, 2018. szeptember …...

Huszár Zoltán Kristóf Andrea

polgármester jegyző

Záradék:

A rendelet kihirdetése a mai napon a Kunfehértói Polgármesteri Hivatal hirdetőtábláján való kifüggesztéssel megtörtént.

Kunfehértó, 2018. szeptember …..

Kristóf Andrea

jegyző